— 411 — 



XXXVII 



1290 — 5 août. 



Engagement mutuel proposé à la commune de Besançon et à Jean de 

 Chalon, pour que, dans le cas d'une reprise d'hostilités, ils missent un 

 intervalle entre la dénonciation et l'exécution , de manière à ce que 

 les Bisontins et les sujets de Jean de Chalon présents au logis eussent 

 réciproquement quinze jours de trêve, et ceux qui seraient absents 

 fussent garantis pendant un mois. 



(Archives de la ville de Besançon.) 



Nos Vatiers de Monfalcon, sires de Villafans, et nos Symons 

 de Montbiliart, sires de Montron, chevalier, façons savoir à 

 touz celx qui verront et orront ces présantes letres que nos 

 avons doné et douons porprise et atenance bone et loial à noble 

 baron nostre très chier et bien amé seignour Jeham de Chalon, 

 seignour d'Allay, es suens, à ses aidanz et à lour choses, d'une 

 part, et à l'Université des citiens de Besençon, à la dite citey, 

 es lour, à lour aidanz et à touz lour biens, d'autre part, de toz 

 les descorz que li une des devant dites parties a voient ou pooient 

 avoir l'une en vers l'autre jusque au tans que ces letres furent 

 faites ; ce saul que li drap, li bien et totes les choses que li diz 

 messires Jehanz, ou autres ou nom dudit monseignour Je- 

 ham, ont pris ou retour des foires de Champaigne sont fuers 

 de la dite porprise et atenance, en tel menière que cil eu les 

 choses, li drap et li bien desus dit sont et estoient an puent 

 demander et requérir lour raison là où muez lour plairai par 

 les corz de France ou de Champaigne et non autre part, la 

 porprise durant; la quele porprise et atenance doit durier et 

 dure quinze jors coiitinuemant enseganz après de ce que li 

 une des devant dites parties ou li autre l'auroit desdite, c'est 

 asavoir es présanz cleanz la dite cité au tans de la desdite ; et 

 à ces qui seroient fuers de la dite cité et à lour biens, et à celx 

 qui seroient fuers de la terre à dit monseignour Jeham et à 

 lour biens, dure la dite porprise et atenance un mois conti- 

 nuemant ensegant après ce qu'ele seroit desdite de l'une 



